description: Защо Русия се върна към политическата надпревара със Запада и как това засяга България

title: Втората студена война

maintext:
Изострящото се геополитическо противопоставяне между Русия и САЩ не би могло да заобиколи евроатлантическото пространство, споделяно от страните в ЕС и НАТО. За анализаторите няма съмнение, че стратегическа цел на ръководството в Кремъл е неговото разединение.
Ще бъде ли засегната България в променената ситуация, в каква степен и с какви последствия зависи от това колко лесно може да бъде дестабилизирана, ако се превърне в цел на руска хибридна атака.
Риск за териториалната цялост на страната няма, но оставено без институционален контрол влияние на руски интереси в националната политика и силното им проникване в структуроопределящи сектори на икономиката могат да постигнат такъв ефект и без военна намеса.
Най-ефективното противопоставяне на подобно развитие може да дадат стабилни и работещи държавни институции в комбинация с контролна система, независима от изпълнителната власт.
[Reuters]
Разединено евроатлантическо пространство е стратегическа цел на Кремъл
[Reuters]
В икономическа криза и изолация на международните пазари планът максимум е падането на санкциите.
Схеми без пазар и конкуренция
Илиян Василев, икономически експерт и бивш посланик в Москва
Отнемете от "братската дружба" милиардите за Русия и ще получите балансирани отношения.
Много хора у нас се заблуждават, че Кремъл се интересува от друго освен от сигурен пазар за своите нефт и газ и произведените от тях продукти, въоръженията, свежото ядрено гориво и ядрените технологии и използването на българската територия за техния пренос към други страни. Отнемете от уравнението на "братската дружба" четирите милиарда долара за нефт и газ, които плащаме всяка година, още няколко милиарда в изнесени приходи по веригата на горивата към Русия и още толкова в спестени разходи на руски компании и чак тогава ще получите балансирани и равноправни отношения.
Реалните зависимости и влияние на Русия се пораждат от финансовите потоци, които се генерират при реализацията на бизнес интереси - както на равнище руска държава, като проектите по "Енергийния шлем", така и от действащи схеми: "Лукойл", ВТБ, "Росатом", "Газпром" и т.н., където де факто пазар и конкуренция няма. Уж сме част от европейската икономика, но в сферата на руското бизнес влияние у нас има други правила.
Докато в останалата част от бизнеса трябва да се конкурират на пазара на стоки и услуги и за достъп до публични средства, включително от ЕС, свързаните с проруските мрежи зависят само от лоялността си към Кремъл. Най-страшното е, че са имунизирани от институционален и съдебен контрол чрез своите канали за външна и вътрешна свързаност с властта. Институциите са парализирани всеки път, когато се засегнат интереси на руски компании и бизнесмени. Достатъчно е да погледнем горивата - какво друго освен съучастие и държавен лобизъм в полза на руска частна фирма е спешното гласуване на лобистки поправки, на практика блокиращи възможността за алтернативен внос на горива през акцизни складове.
Добрата новина е, че изпадащата в изолация Русия ще ограничава прякото финансиране на проруски политици, бизнесмени и организации. Лошата е, че дори при относителна "бедност" винаги може да мобилизира достатъчен ресурс, за да дестабилизира България и други страни, които счита в сферата на своето влияние.
Риск от дестабилизация през икономиката
Мартин Владимиров, икономически анализатор в Центъра за изследване на демокрацията
Изследването The Kremlin Playbook показа, че България е най-слабото звено в руското влияние в Централна и Източна Европа. Икономическото присъствие е най-силно, а ключови държавни институции са завладени от мрежи на бивши агенти на службите за сигурност, които в много случаи се командват от Русия - в някои ситуации централизирано от държавните власти в Москва, а в други посредством конкуриращи се руски икономически структури. България лесно може да бъде дестабилизирана от Русия, която е показала, че с икономически и вътрешнополитически инструменти може да постигне такъв резултат и без военна намеса.
Има различни механизми, които Русия използва, за да разшири своето икономическо влияние в България, включително:
- използване на структурните зависимости на България за постигане на други политически цели
- възползване от управленските дефицити в държавните предприятия, регулаторните органи, съдебната система, данъчните власти и други за установяване на монополно положение в стратегически сектори като енергетиката, финансовия сектор и телекомуникациите
- завладяване на влиятелни политици и посредници чрез корупция или директно сплашване
- пренасочване на корпоративни печалби и инвестиционни средства от енергийния и банковия сектор за създаване на мрежа от зависими бизнеси в други икономически области и използването на генерираните средства за финансиране на медийни кампании, политически партии и дори улични протести
- възраждане на стари мрежи от агенти на тайните служби за натиск върху ключови обекти като държавните енергийни компании
- ограбване на апетитни активи или приватизация на държавни компании от съмнителни икономически групи с краен собственик руски фирми през верига от офшорки.
На такова вредно влияние може да се противопоставим ефективно с механизми за наблюдение и проверка, независими от изпълнителната власт. Трябва да се разследва крайната собственост на потенциалните инвеститори в стратегически сектори на икономиката. Изискването за прозрачност на произхода на капитала е ключово за предотвратяването на рискове за националната ни сигурност. Финансовото разузнаване трябва да стане независимо, така че да не се използва за облагодетелстване на едни интереси срещу други, както показа случаите с КТБ, "Белене" и "Южен поток".
Чистите сделки са изключително малко
Евгений Кънев, макроикономист
компании Влиянието на Русия в българската икономика винаги е било голямо, но то определено се засили в годините на световната икономическа криза. Въпреки политическите заклинания руски компании продължават да са монополен доставчик на газ и петрол за индустрията (другите вносители се съобразяват с тяхната търговска политика) и на ядрено гориво за единствената ни атомна централа. Това особено силно личи в огромния търговски дефицит на България с тази страна - от над 5 млрд. лв. годишно, който е и най-голям в сравнение с която и да е друга държава.
Държавни руски капитали взеха активно участие в сделките за структуроопределящи компании като "Булгартабак" и "Виваком". Днес "Булгартабак е в тежко финансово състояние, а "Виваком" - която има монополно влияние върху фиксираната телефония в страната, е с неясна собственост според медийни публикации. Чрез собствеността върху НУРТС, част от групата БТК/"Виваком", тя може да оказва съществено влияние върху електронните медии в страната и тяхната независимост. Руската държавна банка ВТБ имаше участие в КТБ, но не сме разбрали какво мисли за нейния фалит и до ден днешен.
Лошо влияние върху българския аграрен износ за Русия оказаха санкциите на Русия срещу ЕС, част от който е и България. В този аспект е странен вътрешният политически натиск върху правителството да ги отмени, при положение че не ги е наложило.
Разбира се, няма нищо лошо България да привлича чуждестранни инвестиции и от Русия, но частни инвестиции. От икономическа гледна точка инвестициите за над 5 млрд. евро в недвижими имоти на руски граждани и бизнеси са донесли големи печалби за българските строителни предприемачи. Чрез тях се развива и туризмът - с честите посещения в страната на руски граждани.
България има нужда от частни инвестиции, но чистите инвестиционни сделки с частни руски капитали са изключително малко. Така, като сложим всичко на кантар, тежките инвестиции на руски държавни компании, провалът на Големия енергиен шлем с милиардни загуби за България и огромният икономически дисбаланс повече пречат, отколкото благоприятстват нашите икономически взаимоотношения.
На конференцията по сигурността в Мюнхен през февруари руски представител попитал полския външен министър: "Добре, а каква е нашата част от Европа?" Без много да се замисля, полският ръководител отговорил: "Вашата част от Европа е... Русия." Краткият диалог дава добра отправна точка за разбирането на политическото напрежение, което Русия върна на международната сцена четвърт век след разпадането на Съветския съюз и края на студената война.Заради безпрецедентното след Втората световна война нарушаване на международното право с анексирането на Крим през 2014 г. Европейският съюз и САЩ наложиха на Москва санкции, под които попаднаха руски политици, бизнесмени, държавни и частни компании. Руският президент Владимир Путин отвърна с ембарго на стоки от ЕС и Америка. Споразумението в Минск замрази военните действия на проруските сепаратисти в Източна Украйна, но трайна и мирна развръзка на хоризонта все още няма.Русия се включи с военна сила в Сирия в помощ на режима на Башар Асад. "След като досега го е подкрепял, ако сега Путин позволи той да падне, това ще значи, че отстъпва под американския натиск, а това той не може да си позволи", коментира тогава Георгий Мирски от Висшата икономическа школа в Москва. Междувременно стотици хиляди бежанци и мигранти от Сирия и други размирни райони в арабския свят се превърнаха в силна разделителна линия за Европа. А западните опити за единодействие с Москва по сирийския конфликт търпят провал. В понеделник външните министри от ЕС осъдиха остро бомбардировките от сирийската и руската бойна авиация срещу болници и училища в контролирани от бунтовници части на град Алепо. С предупреждението, че те може да се окажат военни престъпления.Смразените доскоро отношения между Русия и Турция заради различия в Сирия внезапно се стоплиха, включително с проекта "Турски поток" - по различни причини, но с припокриващи се мотиви за отслабване на ЕС и НАТО. След провала на "Южен поток" Москва търси нов маршрут за руския газ до Европа, който да заобикаля Украйна, а турският президент - да парира евентуални пречки от Запада пред установяването на все по-авторитарен режим в Анкара.В началото на октомври руският президент Путин отмени едностранно договора със САЩ за преработка на плутоний и постави на Вашингтон ултиматум, който се прие и като заявка за сделка с подялба на сфери на влияние от типа на ялтенската след края на Втората световна война. А именно САЩ да намалят военната си инфраструктура и контингенти в новите членки на НАТО - България, Румъния и балтийските държави.Преди седмица институции на сигурността в САЩ обявиха, че Кремъл е организирал кибератаки срещу американски политически структури, които да повлияят на изборите за новия президент. Те посочиха, че предвид мащаба и сложността им такива действия могат да наредят само високопоставени лица в Русия. Вицепрезидентът Джо Байдън предупреди за ответен отговор. "И той (Путин - бел. ред.) ще разбере за него, когато решим при какви обстоятелства ще има максимален ефект", заяви Байдън пред телевизия NBC.Фон на всички тези събития е и т.нар. хибридна война, за която експертите са единодушни, че Москва води срещу страните от ЕС и НАТО - чрез финансиране на партии и на антизападна пропаганда в медиите."Честно казано, ние тук, в Съединените щати, не следва да се будим през нощта от притеснения заради Русия. Това, за което трябва да се притесняваме, са центробежните сили в Европа, които могат да разединят най-близките ни съюзници. Ние не трябва да се страхуваме от руската сила, а по-скоро от руската слабост в дрънкането на оръжия като в студената война", казва в статия за списание Foreign Policy бившият главнокомандващ на силите на НАТО в Европа адмирал Джеймс Ставридис, който сега ръководи училището по право и дипломация на университета "Тафтс" в Бостън.Тази гледна точка се споделя широко, както и мненията, че руското ръководство всъщност се опитва да реши въпроса с оцеляването на властта си. "Путин има само един останал коз - крайната милитаризация на съзнанието на руските граждани. Само с внушението за непосредствена външна опасност може да балансира отсъствието на доходи, на сигурност и посегателството върху правата и свободите им. Кремъл форсира агресивното си поведение по всички точки на съприкосновение със Запада - от Украйна и Сирия през Черно и Балтийско море до Брекзита и изборите в САЩ - за да оправдае спада на жизнения стандарт с външен фактор", смята Илиян Василев, икономически експерт и бивш посланик в Москва.В глобална надпревара участват лагери от съюзници. И е логично Москва да ги търси в Централна и Източна Европа (ЦИЕ), където разполага и с поддържани от съветските времена канали. Според Мартин Владимиров, икономически анализатор в Центъра за изследване на демокрацията, на преден план е успешното всяване на съмнение в тези страни в успеха на европейския проект и предимствата на западния либерален модел. "Путин е наясно, че завръщане към постялтенския свят е невъзможно. Но Москва настройва страните от ЕС една срещу друга с преференциални отношения в сектори като енергетиката в замяна на подкрепа за своите външнополитически проекти.В условия на икономическа криза и постепенна изолация на Русия от международните пазари план максимум за Кремъл би било премахването на санкциите без сериозни отстъпки по отношение на Украйна и Сирия", казва той с уточнението, че при ново поскъпване на петрола Русия може да настъпи още по-агресивно в региона. И докато смята, че Западът няма да се осмели да се противопостави решително на действия, подкопаващи суверенитета на нейните съюзници от ЦИЕ, тя ще продължава да тества границите за намеса във вътрешната им политика.Според Тодор Тагарев, директор на Института по отбрана към МО и бивш министър, Русия ще продължи тази политика. "От времето на студената война те работят с "активни мероприятия" за скрито, полускрито и "бяло" влияние. И въпросът е как ЕС и НАТО ще отговорят, за да намалят ефекта от този тип въздействие. Руснаците инвестират ресурсите, с които разполагат, и много повече не могат да заделят. За резултата е по-важно колко ефективни ще са контрамерките", смята експертът.Очакванията са, че ако Хилъри Клинтън стане новият лидер в Белия дом, нейната администрация ще върне сигурността и стабилността на Европа в американския дневен ред. За варианта с Тръмп са обратни.Докато в много страни от ЕС и НАТО върви интензивна дискусия за заплахите от Русия в перспектива от 10 - 15 години, в България публично по темата цари почти тишина (виж "България е мека цел за хибридна атака"). Какви последици за страната може да имат сценариите от сегашната руско-западна конфронтация не се обсъжда и в предизборната кампания за следващия български президент с правомощия във външната политика и сигурността.Ако геополитическата ситуация по различни начини наподобява студена война, вероятно е и да се окаже това. В предишната България беше сред загубилите я - с цената на икономическо, социално и технологично изоставане, което още дълги години има да компенсира. При днешната политическа конюнктура в страната формалното членство в ЕС и НАТО не изчерпва реалността. Един от изводите в публикувания наскоро доклад The Kremlin Playbook ("Кремълският наръчник") на Центъра за изследване на демокрацията и Центъра за стратегически и международни изследвания във Вашингтон е, че сред държавите от ЦИЕ българската е изложена на най-голям риск "да бъде завладяна от проруски сили". Защото с помощта на спонсорирани от Кремъл политически партии и никнещи нови организации проруските играчи в страната успяват да влияят върху националната политика и управлението, така че Русия да извлича пряка полза от него - в ущърб на българските граждани и евроатлантическите структури.


description: Бъфет инвестира 2.1 млрд. долара в хранителната компания през 2008 г.

title: Mars ще изкупи дела на Уорън Бъфет в Wrigley

maintext:
Бъфет се изтегля от бизнеса в момент, в който здравословните храни настъпват все по-силно на пазара
© KEVIN LAMARQUE
До сделката с Бъфет компанията е била собственост само на фамилията Марс.
Mars и Wrigley заедно са лидер на пазара на сладки изделия с общ дял от 13.5%.
Изкупуването на дела от Бъфет затвърждава позицията на Mars като лидер в бизнеса със сладки изделия. Заедно с Wrigley двете компании държат 13.5% от пазара, следвани от Mondelez, който по-рано през годината направи неуспешен опит да придобие Hershey, след като офертата й за 23 млрд. долара беше отхвърлена. В САЩ Mars и Wrigley, които вървят по пътя на сливането си в една компания, заедно държат една четвърт от пазара според данни на Euromonitor. Президентът на Wrigley Мартин Радван ще оглави новосъздадената Mars Wrigley Confectionery, която ще бъде базирана в историческия си дом Чикаго.
Традиционните производители на захарни изделия обаче все повече променят стратегията си, като големите играчи в сектора диверсифицират бизнеса си. Така Hershey придоби бизнеса с телешко месо на Krave. Най-важен обаче изглежда шоколадът, който се справя по-добре от захарните изделия. Според анализаторите по-голямата част от растежа на пазара в САЩ идва от шоколадовите изделия. Mars няма премиум шоколадови марки, но има различни местни марки, сред които Ethel M. Джак Скели от Euromonitor прогнозира, че предвид разрастващия се пазар на премиум шоколад компанията най-вероятно ще създаде нов бранд или ще закупи вече съществуващ такъв.
Според първоначалното споразумение, Mars имаше правото да купи половината от дела на Бъфет сега и другата половина през 2021 г. Двете страни обаче са стигнали до ново споразумение, което да ускори сделката и да даде на Mars отново пълни права над собствеността.
Mars ще изкупи миноритарния дял на Уорън Бъфет в дъщерната си компания Wrigley, съобщава Financial Times. Решението е било взето в четвъртък, като така милиардерът ще се оттегли от два от най-известните хранителни брандa в САЩ. Към момента Бъфет и неговата Berkshire Hathaway държат 20% от групата, производител на дъвки, като сделката ще помогне на Mars да се затвърди като лидер в глобалния пазар, възлизащ на 177 млрд. долара. Berkshire Hathaway влезе в компанията срещу 2.1 млрд. долара през 2008 г., когато Бъфет обедини сили с Mars и помогна на компанията да закупи Wrigley за 23 млрд. долара. Тогава Berkshire получи акциите на компанията на преференциална цена и помогна на производителя на шоколад с 4.4 млрд. долара. Бъфет се изтегля от бизнеса в момент, в който здравословните храни настъпват все по-силно на пазара.Бъфет, изглежда, е доволен от опита си в Mars. "Работата както със семейство Марс, така и с целия екип на Mars и Wrigley беше страхотна и от персонална, и от финансова гледна точка", коментира той. Mars е една от най-затворените частни компании в света и е известна с това, че отбягва партньорствата с външни инвеститори.Уорън Бъфет е активен инвеститор в големите компании за храни и напитки. В дългосрочен план той е обвързан най-силно с Coca-Cola, където държи повече от 9% от компанията. През 2014 той обедини сили с 3G Capital и заедно участваха в сделката межуд Kraft и Heinz, както и в сливането на Burger King с Tim Hortons, което доведе до създаването на Restaurant Brands International. През 2008 г., когато инвестира в Wrigley и Mars, Бъфет коментира, че преди да вземе решението за сделката, е провел "70-годишни вкусови тестове".

fasttext_language: bg


description: Вярно ли е, че премиерът Борисов няма нищо общо с приватизацията на холдинга през първия си мандат

title: Кой продаде "Булгартабак"

maintext:
© АНЕЛИЯ НИКОЛОВА
Сред обясненията за сключената сделка е това, че е направена в името на предварително известен купувач, който може да спечели само при непазарно състезание. Формално решението за процедурата е на Агенцията за приватизация, но представителите на ГЕРБ в нейния надзорен съвет, избрани от парламента, променят предложението консултанта "Ситигруп" за 100% тежест на цената при избора на купувач, вкарвайки тютюневи и социални изисквания.
"Решението ни е съгласувано на най-високо ниво - с премиера Бойко Борисов. Той настоя да има социални ангажименти и да гарантираме поминъка на тютюнопроизводителите", обясни тогавашният председател на надзора на АП Юлия Ненкова, която тази година беше предложена от ГЕРБ и избрана за шеф на Комисията за защита на конкуренцията.
Нито една институция в държавата не отговаря на въпроса кой е действителният собственик на дружеството, притежаващо "Булгартабак". През април тази година икономическата комисия в парламента възложи на министъра на икономиката Божидар Лукарски и Агенцията по приватизация да изяснят този въпрос в срок от три седмици.
Оттогава измина половин година, в която единствен отговор беше даден от бившия собственик на КТБ Цветан Василев в интервюто за проекта "КТБ - какво се случи" на ktbfiles.com. Ето какво каза Цветан Василев, а прокуратурата заяви, че няма да прави проверка по твърденията му:
"Ами той Пеевски не е собственик само за пред българската общественост. Ако някой е искал да разследва, досега да е стигнал до истината. При мен има документи, които показват, че Пеевски не, но Ирена Кръстева е собственик. Тя присъства и във файловете на правната компания Walch&Schurti. Беше договорено Ирена Кръстева да бъде единият от номиналните собственици на фондациите, които държаха LIVERO. Това беше компанията, която имаше особения договор с VTB Capital по отношение на BT Invest като приобретател на 80-процентния дял от капитала на "Булгартабак".
Няма тук голяма тайна. Пеевски или фамилията му са собственици на BT Invest, особено след откупуването на задълженията на LIVERO към EFV и Ventracor – в това няма никакво съмнение. (EFV и Ventracor са двете компании, които са осигурили финансирането при приватизацията на "Булгартабак" през 2011 г. Към този момент EFV е под контрола на Василев и се финансира през КТБ. Зад Ventracor е скрит интересът на "Винпром Пещера" – бел. ред.).
После първоначалните фондации-собственички на LIVERO са изместени и там се появяват нови фондации. Какво вече е разпределението след това, дори аз не знам детайли. Но това са игри в BT Invest и прехвърляне срещу задължения. Всъщност кредитът на едната компания-кредитор беше купен от TGI Middle East – компания от Дубай, която е част от веригата по контрабандния износ на цигари през Кюрдистан за Турция (компания, свързана с Пеевски-бел.ред.). Така че мога да се сетя какъв е произходът на парите, с които всичко това е рефинансирано.
Тоест за мен не стои въпросът дали Пеевски или майка му са, а с колко са собственици и как са преразпределени. Не изключвам Пеевски да е преотстъпил част от "Булгартабак" срещу задълженията си към основния дилър в Близкия Изток - Салам (Салам Кадер Фарадж – бел. ред.). Това нещо могат да го кажат само тия, които държат регистъра на BT Invest, респективно файловете на фондациите".
"Булгартабак" не е продаден от мен - да кажа на тези, на които са им сведени тези опорни точки. Шефът на АП да каже как се направи сделката с посредничеството на "Сити банк", която има опит точно в такива сделки и при наблюдаващ министър Трайков".Това обяви министър-председателят Бойко Борисов на заседанието на правителството в сряда. "Всеки от вас като продава, пита ли ме мен? Има надлежен ред, министрите са персонално отговорни. Аз не мога да назнача един човек във вашите министерства...", допълва той в речта си пред присъстващите министри и се заканва след изборите да направи проверка на всички приватизационни сделки на прехода.Твърдението му, че няма нищо общо с определяната като непазарна продажба на тютюневия холдинг през 2011 г. не отговаря на истината и принципно, и буквално - ако съдим по думите на включилите се в процедурата представители на ГЕРБ. Не само защото Борисов като министър председател носи крайната отговорност за решенията на правителството и отделните министри в него, но и защото фактите около сделката за "Булгалтабак" са проверими. Виж "Булгартабак" - само за фаворити"


description: Председателят на ЕП Мартин Шулц е оптимист, че сделката може да бъде договорена скоро въпреки пречките в последния момент

title: ЕС се надява да отблокира търговското споразумение с Канада

maintext:
Валония призова за яснота относно гаранциите за защита на работниците, околната среда и потребителските стандарти
Шулц посочи, че възраженията на Валония "трябва да бъдат разрешени от нас, европейците".
Председателят на Европейския парламент Мартин Шулц заяви, че е оптимистично настроен и смята, че споразумението за свободна търговия между Канада и ЕС (CETA) може да бъде договорено скоро въпреки пречките в последния момент. По думите му възраженията на белгийския френскоезичен регион Валония, който се противопоставя на сделката, "трябва да бъдат разрешени от нас, европейците".Изказванията на Шулц идват след среща в Брюксел с канадския министър на външната търговия Кристиян Фрийланд и валонски представители, пише ВВС. "Време е Европа да си свърши работата", коментира Фрийланд.След седем години на преговори обсъждането на CETA се провали в петък заради опозицията на Валония. Упражнявайки правата си съгласно белгийската федерална конституция, регионът призова за яснота относно гаранциите за защита на работниците, околната среда и потребителските стандарти.Блокажът постави под въпрос способността на ЕС да сключва търговски споразумения. Всички 28 членки на съюза подкрепят споразумението, което трябваше да бъде подписано идващата седмица. В събота Шулц се срещна с Фрийланд и валонски представители, след което коментира, че извънредните разговори са му дали "причина за оптимизъм относно положителното приключване на CETA възможно най-скоро". И допълни: "Убеден съм, че чрез пълното решаване на последните останали притеснения, можем да превърнем очевидното европейско разделение относно CETA в победа за всеки участник"."Топката е в европейското поле. Надяваме се, че е възможно да се намери решение", посочи Фрийланд.ЕС и Канада биха премахнали 98% от митата по силата на споразумението, което беше договорено в рамките на пет години между 2009 и 2014 г. Поддръжниците му твърдят, че това ще увеличи търговията между Канада и блока с 20%. Критиците смятат, че сделката ще снижи стандартите на стоките и ще защитава големите бизнеси, позволявайки на корпорациите да съдят правителствата.Валония е регион от едва 3.6 млн. души, докато ЕС като цяло е с население от 508 млн. души, а Канада – от 36.3 млн. души. Според белгийската конституция всяко от нейните регионални правителства трябва да подкрепи сделката, преди федералното правителство да може да я подпише. Но Валония е против CETA, тъй като смята споразумението за заплаха за фермерите и социалните стандарти. Регионът има силни социалистически традиции, а притесненията му отразяват тези на антиглобалистките активисти, които твърдят, че CETA и други подобни сделки дават прекалено големи правомощия на мултинационалните компании. В няколко страни на ЕС се проведоха големи демонстрации срещу CETA и TTIP – търговската сделка между ЕС и САЩ.Споразумението е основен приоритет за канадското правителство, което е под натиск да повиши икономическия растеж на страната. Фрийланд се срещна многократно с европейските лидери през последните месеци, но в петък заяви, че сделката сега изглежда "невъзможна".Същевременно Европейската комисия твърди, че за споразумението все още има надежда. Но шансовете за търговски сделки на блока със САЩ, Китай или Индия в момента изглеждат все по-далечна възможност. Антиглобалистките групи, които казват, че защитават социалната система и екологичните стандарти в Европа, сега чувстват, че печелят спора. Поне засега пред CETA е сложена спирачка.


description: Германският кредитор обмисля емисия на акции или продажба на активи, твърди Bloomberg

title: Deutsche Bank търси капитал в случай на висока глоба

maintext:
Главният изпълнителен директор на банката Джон Краян преговаря с министерството на правосъдието на САЩ за орязване на дължимото обезщетение от 14 млрд. долара на 5.7 млрд.
© Kai Pfaffenbach
Deutsche Bank води разговори с партньори относно възможностите за набиране на допълнителен капитал, съобщава Bloomberg, цитирайки свои източници. Банката разглежда различните канали, по които може да се финансира, в случай че ѝ се наложи да плати по-голяма глоба от предвиденото.
Досега мениджмънтът е разгледал емитирането на нови акции като възможен ход. Германски банки са предложили да посредничат по емисия от 5 млрд. евро, максимумът, който може да бъде емитиран без допитване до акционерите. Все още не е ясно дали са разглеждани варианти и за дългово финансиране. Главният изпълнителен директор на банката Джон Краян преговаря с министерството на правосъдието на САЩ за орязване на дължимото обезщетение от 14 млрд. долара на 5.7 млрд.
"Набирането на капитал в този момент може да е болезнено, но продажбата на управлението на активи ще подобри проблемната капиталова адекватност на Deutsche. Видимо е, че мениджмънтът все още има карти в ръкава си", коментира Андреас Плаезие от Warburg Research.
Банката води разговори с потенциални инвеститори, които да участват в първично публично предлагане. Такива има сред големите публични компании в Германия, които искат да подкрепят най-големия кредитор в страната. Големите акционери в банката са извън страната - Norges Bank, управляващото дружество BlackRock и катарското кралско семейство.
Финансово представяне на Deutsche Bank през годината
Приходи за второто тримесечие: 7.84 млрд. евро (-19.51% на годишна база)
Нетна печалба за второто тримесечие: 20 млн. евро (0.27% марж)
Цена на акция: 12.03 евро (-46.64% от началото на годината)
Пазарна капитализация: 16.64 млрд. евро
Разглеждат се и опции за продажба на активи, пише още Bloomberg. По рано през месеца италианската UniCredit прибегна до подобен ход, за да може да покрие отписването на лоши кредити. Възможно е Deutsche Bank да продаде дъщерната си Postbank или част от бизнеса си по управление на активи, който се оценява на около 9.5 млрд. долара.Reuters съобщи, че катарското кралско семейство не смята да намалява дела си в банката, а точно обратното - да го увеличи. В края на лятото той достигна около 10% от капитала на банката. До момента те са отписали около 1.2 млрд. долара от инвестицията си, след като от началото на годината книжата поевтиняха с 46.50%. От регулаторна гледна точка катарските инвеститори желаят да останат с дял под 10%, за да не се налага да разкриват повече информация. Това означава, че за да придобият повече акции, те трябва да изчакат евентуално увеличение на капитала на банката.


description: България би подкрепила санкции срещу Русия за Сирия, ако това би върнало всички на масата на преговорите, каза премиерът; интеграцията на децата от етническите малцинства в образованието не е достатъчно ефективна, показва доклад на Сметната палата; анкетна комисия в парламента ще проверява случаят с бобовдолската мина "Бабино"

title: Вечерни новини: 20 октомври

maintext:
Хиляди жени в Аржентина спряха работа за час и излязоха на протест след случай на жестоко изнасилване и убийство на 16-годишно момиче в крайбрежния град Мар де Плата. Организаторите на демонстрациите призоваха жените да излязат, облечени в черно. Събитието се популяризираше в социалните мрежи с хаштага #MiércolesNegro (Черната сряда) и в него се включиха и мъже. Протести имаше в няколко града. Един от призивите на демонстрациите бе "Нито една жена по-малко". Страната прие закон срещу престъпленията срещу жени през 2012 г., налагащ по-строги наказания за извършителите. Според критиците обаче мерките не са прилагани ефективно. Статистиката показва, че в Аржентина една жена е убивана на всеки 36 часа. Подобни демонстрации в знак на солидарност се състояха и в Мексико, Боливия, Чили, Парагвай и Уругвай.
© JOSE CABEZAS
259
млн. хл е прогнозата за световното винопроизводство през 2016 г., което е спад с 5% спрямо година по-рано и е най-ниското ниво от 2012 г. насам. Основната причина са лоши метеорологични условия, засегнали особено Франция и Южна Америка. Въпреки това Франция ще запази вероятно второто си място в света след Италия.
"Ако санкциите са достатъчно силни, за да върнат всички на масата на преговорите, съм абсолютно "за". В момента това, което се случва в Алепо, е недопустимо и трябва да бъде прекъснато от страна на Русия", заяви Борисов пред журналисти. Очаква се по време на срещата лидерите на страните членки да разгледат "всички възможности, включително допълнителни санкции" срещу "поддръжниците на режима" в Сирия, каквато е и Русия. Той коментира, че санкциите вредят на "бизнеса, икономиката, селското стопанство - на всичко". "Има нещо по-важно от печалбата, бизнеса, икономическия интерес. Това е човешкият живот, ценностите, които ЕС и всички ние изповядваме", отбеляза премиерътНе са обединени усилията на всички заинтересовани институции и власти за постигане на ефективна и трайна образователна интеграция, се твърди в доклад на Сметната палата. В същото време за тази цел са финансирани дейности общо за над 26 млн. лв., от които 3.4 млн. лв. от бюджета на Центъра за образователна интеграция на деца и ученици от етническите малцинства, над 21.4 млн. лв. по оперативна програма "Развитие на човешките ресурси" и близо 1.2 млн. лв. от други европейски източници.от 2005 г. до септември 2016 г. Председател на комисията ще бъде Делян Добрев (ГЕРБ), а негови заместници - Жельо Бойчев (БСП) и Николай Александров ("Атака"). Комисията се състои от 20 депутати от всички групи, определени на пропорционален принцип. От ГЕРБ заявиха преди дни, че само от прехвърлянето на концесията са спечелени 35 млн. лв., като намекнаха, че към това е съпричастен Румен Овчаров, който беше министър на енергетиката през 2005 г., а негов заместник бе сегашният председател на БСП Корнелия Нинова."Подкрепа" за консултации по механизма за определяне на минималната работна заплата (МРЗ), както и за размера й през 2017 г., съобщи пресслужбата на БСК. В бюджетните закони за 2017 г. се предвижда МРЗ от 460 лв. при 420 лв. през тази. Този размер не е консултиран със социалните партньори, а увеличението с 9.5% не почива на обективни икономически съображения, смятат трите работодателски организации. Според тях не са отчетени и фактори като инфлация, производителност на труда, заетост, динамика на БВП и други. Четвъртата национално представителна работодателска организация - Конфедерацията на работодателите и индустриалците, е извън инициативата на останалите бизнес сдружения. Не е включен и наскоро обявеният за представителен Съюз за стопанска инициатива.ако фирмата концесионер не отстрани нарушенията, съобщиха от Министерството на енергетиката. През есента на миналата година Регионалната инспекция по околна среда и водите - Пловдив, е наложила санкция заради запрашаване в района на кариерата, което е влязло в сила. В случай че до 27 декември тази година не постъпят документи от концесионера, удостоверяващи изпълнението на предписанията във връзка с решението по ОВОС, ще възникне основание за прекратяване на концесионния договор. От енергийното министерство увериха също, че техни експерти контролират да не се извършва добив на находището. В същото време от репортаж, излъчен от bTV, се вижда, че в кариерата се работи.Парламентът прие в четвъртък промени в закона за службата, според които при "абсолютната необходимост" военните полицаи могат да използват сила и оръжие. Oсвен това службата вече ще има и разследващи функции. Така военните полицаи вече ще могат да изпълняват задължения при антитерористични операции.Така тя става поредната голяма банка в САЩ с голям ръст на финансовите резултати за третото тримесечие. Постъпленията на Morgan Stanley са се увеличили с 62% за периода на годишна база и достигат 8.91 млрд. долара, което се дължи основно на силното представяне на търговското поделение. Печалбата на банката е 1.5 млрд. долара, докато анализаторите очакваха около 1.17 млрд. Приходите на големите американски банки са в сериозен подем, като голяма част от него се дължи на несигурността, настъпила след вота за Brexit, което активизира финансовите пазари.Сливането на двете компании ще доведе до създаването на нов гигант в сектора на букмейкърите, който да опита да се справи с настъпващи чуждестранни компании, съобщава Reuters. Британската William Hill и ирландската Paddy Power стават все по-големи играчи на пазара след дерегулирането на сектора в Австралия през 2012 г. Tabcorp ще плати за Tatts цена с 20% по-висока от пазарната.


description: Придобиването ще даде възомжност на CenturyLink да се конкурира с AT&T, Verizon и другите големи кабелни оператори в САЩ

title: CenturyLink и Level 3 Communications се сливат в сделка за 25 млрд. долара

maintext:
Сегашният главен изпълнителен директор на CenturyLink Глен Пост ще оглави новата компания
Главният изпълнителен директор на CenturyLink Глен Пост ще оглави обединената компания, а финансовият директор на Level 3 Сунит Пател ще продължи да изпълнява длъжността си. В новия борд на директорите ще има четирима представители на Level 3, а общата компания ще бъде базирана в Монро, Луизиана, където сега е централата на CenturyLink, и ще има сериозни операции и в Колорадо и Денвър, където в момента е базиран бизнесът на Level 3 Communications.
Наред с обявяването на сделката двете компании представиха и отчетите си за третото тримесечие. Печалбата на CenturyLink спада от 205 млн. долара на 152 млн. долара на годишна основа,
докато приходите се понижават с 3.8% до 4.38 млрд. долара. Очакванията на компанията за последното фискално тримесечие са приходите да продължат да се понижават. Фирмата търси начин да съкрати сериозно разходите си, за да може да удържи на все по-сериозната конкуренция в сектора.
Level 3 от своя страна обяви приходи от 2.03 млрд. долара, без промяна от преди година. Печалбата е от 143 млн. долара, като се очакваше тя да е по-висока, но заради проблеми с бизнеса си във Венецуела Level 3 изпитва леки затруднения.
Американската комуникационна компания CenturyLink обяви, че е стигнала до споразумение за купуването на Level 3 Communications. Сделката ще бъде на стойност близо 25 млрд. долара, които ще бъдат изплатени в брой и акции. Според компаниите сливането ще даде на пазара възможност за по-широка конкурентна среда. Сделката, която оценява Level 3 Communications на цена с 49% над пазарната, ще е поредното мултимилиардно придобиване за октомври, съобщава Wall Street Journal.Level 3 Communications е един от най-големите доставчици на интернет, който се фокусира все повече върху малкия и средния бизнес в опит да спре намаляващия растеж на приходите си. CenturyLink от своя страна търси все повече начини да диверсифицира бизнеса си от традиционните телефонни услуги. Купуването на Level 3 Communications ще даде възможност на компанията да се конкурира с AT&T, Verizon и другите големи кабелни оператори в САЩ. Две трети от приходите на CenturyLink идват от бизнес сектора, докато Level 3 Communications разчита напълно на бизнес сегмента.


description: Димитър Узунов еднолично посочил кой ще се среща с европейските експерти, одитиращи прокуратура

title: Човекът на Борисов във ВСС скрил писмо за мисията на европейските прокурори

maintext:
Димитър Узунов
© Анелия Николова
"Така се получи". Това беше краткото обяснение, което представляващият Висшия съдебен съвет (ВСС) Димитър Узунов успя да даде след като стана ясно, че тайно и еднолично, в нарушение на правомощията си, е определил членовете на съвета, които ще се срещнат с петимата прокурори от ЕС, които подготвят международния одит на прокуратурата.Логично всички посочени от него членове на съвета са от мнозинството около главния прокурор Сотир Цацаров и председателя на Върховния административен съд Георги Колев. Димитър Узунов е възприеман като приближен до премиера Борисов, известна е и неговата близост със съветника на министър-председателя Яне Янев, чиято партия РЗС предложи кандидатурата му във ВСС.Скандалът започна в края на заседанието на съвета в четвъртък, когато председателят на Върховния касационен съд Лозан Панов прочете на останалите членове писмо, изпратено от министъра на правосъдието до Димитър Узунов в средата на миналата седмица. С него се приканва съвета да определи хората, които ще се срещнат с европейските прокурори.Без да го споделя с колегите си, Узунов е сложил резолюция, с която е определил близката до Цацаров съдийка Галя Георгиева да говори по темата "Румяна Ченалова", а Румен Боев, Ясен Тодоров, Румен Георгиев, Васил Петров, Светла Петкова, Даниела Костова и Милка Итова - по другите теми, които експертите разглеждат.Председателят на ВКС постави въпроса по какви критерии са били избрани за срещите именно тези членове на ВСС и кой ги е определил. Узунов му отговори, че лично е направил избора: "по критерии, които сметнах за необходими."Тогава Калин Калпакчиев, който е сред активните критици на мнозинството в съвета, на практика поиска оставката на Узунов като представляващ: " Доколкото ми е известно мисията на прокурорите, както и тази по Механизма за сътрудничество и проверка, сама определя с кого да се срещне и с кого не. Тук има официална кореспонденция, която трябваше да се отнесе до всички членове на съвета или поне до двете колегии. Вие еднолично сте ги определил и това е в нарушение на Вашите правомощия. Не за първи път се действа по този начин. Аз сега разбирам за писмото. Трябва да преосмислим нашата позиция за представляващ ВСС, защото г-н Узунов не се справя с тази роля. Той действа по непрозрачен и в нарушение на закона начин и ние трябва да вземем такова решение – той да бъде сменен."Същоото заяви и Юлияна Колева, която взе думата след Калпакчиев: "Вие по непрозрачен и неясен начин сте определили представители на ВСС. Давате ли си сметка какво правите – вие изземвате правомощия на двете колегии в случая!".Докато течеше дебата от залата един по един излязоха представителите на мнозинството на съвета и така кворумът падна и заседанието беше закрито.Това, което не беше казано на заседанието на съвета, е, че Галя Георгиева, определена да говори по темата "Ченалова" въобще не е отишла на срещата с мисията, сподели пред "Капитал" член на ВСС."Капитал" се опита да получи коментар от Димитър Узунов, но той не отговори на съобщението, което му изпратихме във Viber.Международният одит на прокуратурата беше заложен в приетата от Народното събрание в края на 2014 г. стратегия за продължаване на съдебната реформа. За него настоя Европейската комисия в публикувания през януари тази година мониторингов доклад, където беше припомнено изказване на премиера Бойко Борисов, който също е изявил желание за подобна международна оценка на държавното обвинение.Задачата беше възложена на новосъздадената Служба за подкрепа за структурни реформи към Европейската комисия.Още в самото начало, при формулирането на техническите параметри на проверката стана ясно, че главният прокурор Сотир Цацаров държи да диктува процеса. След като беше постигнато съгласие и мисията трябваше да започне в началото на юни, тя беше изненадващо отменена в последния момент.Причината тогава също не беше съобщена официално, но по информация на "Капитал" става дума отново за промяна на условията от страна на държавното обвинение.В крайна сметка мисията започна, а при първото посещение на експертите, гостите, поканени на разговор в сградата на представителството на ЕС, Европейския парламент и Европейската комисия на ул. "Раковски" в София, забелязали, че са заснемани от паркиран наблизо автомобил. Не закъсня и заклеймяването им чрез някои определени медии като доносници срещу прокуратурата, което се случва редовно през последните две години, когато идва мисия от Брюксел.Поредното посещение на европейските прокурори е започнало в началото на тази седмица. Очаква се окончателният доклад да е готов в края на годината.


description: Отпада таванът за броя изборни секции в страните от ЕС, в останалите държави остава ограничението до 35 секции

title: Протестният вот ще се брои за резултатите от президентските избори

maintext:
Според председателката на ЦИК Ивилина Алексиева премахването на квадратчето "Не подкрепям" би означавало, че трябва да се отпечата нов тираж бюлетини, което ще струва над 2 млн. лв.
© ЮЛИЯ ЛАЗАРОВА
Квадратчето с опция за гласуване "Не подкрепям никого" остава в бюлетината за предстоящите избори за президент и вицепрезидент, като този протестен вот ще влиза в общия брой на действителните гласове, спрямо които ще се пресмята процентът на подкрепа на отделните кандидати. Гласовете "не подкрепям" ще се отчитат и при резултатите на другия мажоритарен вот - за кметове, но не и при пропорционалните избори за народни представители и общински съветници. В държавите членки на ЕС ще могат да се образуват изборни секции без ограничение, а в държавите извън ЕС общият брой на изборните секции не може да надвишава 35.Това са промените в Изборния кодекс, които правната комисия на парламента подкрепи в сряда след повече от тричасово заседание.Според председателката на ЦИК Ивилина Алексиева промяната в технологията за отчитане на резултата на протестния вот ще може да се направи сравнително бързо, но все още не може да се каже колко ще струва това. Иначе промяната в изборните книжа, протоколите, методическите указания и др. може да се случи за един ден.Далеч по-големи биха били разходите, ако бъде взето решение изцяло да се премахне квадратчето "Не подкрепям", каквото предложение имаше, защото голямата част от бюлетините за президентския вот вече са отпечатани. Новият тираж ще струва над 2 млн. лева, а новите технически характеристики на бюлетините, промяната в протоколите и програмните продукти, подмяната на разяснителната кампания, която в момента вече е тръгнала и акцентира върху квадратчето, ще изискват време и биха създали много затруднения, заяви Алексиева.Друг е въпросът дали БНБ би имала технологична възможност да отпечата наново бюлетините, при положение, че се провеждат избори в район "Младост" в столицата и за тях също се отпечатват бюлетини.За разглеждане на заседанието на правната комисия бяха внесени 12 законопроекта, внесени от депутати от различни политически сили. От тях мнозинството подкрепи само три проекта – внесени от депутати от ГЕРБ и Реформаторския блок, както и един общ, подписан и от Патриотичния фронт и отразяващ в духа на споразуменията от началото на тази седмица. Участието на националистите в заседанието на правната комисия се ограничи в защита на задължителното гласуване и на ограничението за изборни секции в държавите извън ЕС, най-вече Турция. Същевременно, не мина законопроектът на Велизар Енчев, внесен още през юли, който предлага да не се допуска въобще образуване на изборни секции в държави, в които има обявено извънредено и/или военно положение. Това предложение бе подкрепено дори и от БСП, но не събра достатъчно мнозинство. То би довело до възможност да не са образуват никакви секции в Турция за предстоящите избори, но и например във Франция също така.БСП и ДПС последователно настояваха за отпадане на задължителния вот и на опцията "не подкрепям", която според тях е противоконституционна и нарушава основни права на гражданите. Независимият Георги Кадиев също бе предложил отпадане на тези "новости" в кодекса.В спора бяха намесени решения на Съда по правата на човека в Страсбург, които се цитираха и от едната, и от другата страна. Данаил Кирилов цитира решение от 1971 г. на ЕСПЧ, според което задължителното гласуване не нарушава основните свободи, защото то само задължава избирателя да отиде до секцията, но не му налага каква бюлетина ще пусне.А Четин Казак припомни решението на Страсбург, с което България бе осъдена заради касирането на вота в Турция на парламентарните избори през 2009 г., което бе направено с решение на Конституционния съд.


description: България официално въвежда машинния вот, но с непрозрачна процедура

title: Машинките на раздора

maintext:
Машинката за гласуване SAES-3377 на изборите през 2015 г
© Юлия Лазарова
Къде другаде се ползва тази технология
Технологии на Smartmatic са били ползвани по време на избори във Венецуела, САЩ, Белгия, Бразилия, Еквадор, Аржентина, Чили, Обединеното кралство, Мексико и Филипините.
Филипините се оказват изключително положителен пример в нейното портфолио. През 2010 г. тя поема доставката на над 70 хиляди машинки за броене на бюлетините. 85% от протоколите са обработени само 24 часа след края на изборния ден (на последните президентски избори там това се е случило след близо месец). Впоследствие е проведено социологическо проучване, според което 75% от гласувалите смятат, че изборите са били честни. Вотът от 2010 г. е определен като най-прозрачния в историята на островната държава. През 2016 г. компанията отново предоставя хардуера и софтуера за броенето на бюлетините – и този път успешно.
Петстотин – толкова ще е броят на изборните секции, в които ще бъдат поставени машини за гласуване. Това са онези устройства, на които натискате бутони, вместо да пускате бюлетини, и те записват и отразяват вота ви. Такива имаше на изборите за европейски парламент през 2014 г., но само експериментално в 100 изборни секции. След това се повтори в 300 секции на парламентарните избори. На местните избори през октомври 2015 г. опция за машинно гласуване имаше в 50 изборни секции - само в София, макар че в закона бе разписана възможност да се открият до 500 секции. При експерименталното машинно гласуване всеки избирател можеше да участва, независимо дали е гласувал с хартиена бюлетина, защото резултатите от машинния вот не се вземат предвид при определяне на резултата от изборите. В предстоящите избори за президент и вицепрезидент законът вече предвижда машинното гласуване да се гарантира като алтернатива на гласуването с хартиени бюлетини в 500 секции в страната, където избирателят ще може да избира дали да гласува с хартиена бюлетина или през машина, а резултатите от това гласуване ще се отчитат на общо основание.Това можеше и да бъде положително, ако организацията не се случва на пожар, половин месец преди изборите, до известна степен непрозрачно, а изпълнението му предизвиква хаос и смут в администрацията.За пръв път машините ще се поставят в такъв голям мащаб – ще покрият 500 секции във всички областни градове, а около 130 от тях ще бъдат поставени и в по-малки населени места. По груби изчисления общият брой на избирателите в 500 секции е средно 300 000, а ако се включи очакването, че под половината от тях ще поискат да гласуват машинно, това прави между 100 и 150 хиляди души - при всичката условност на такива сметки.Производителят на машините е същият, както и през 2014 г. – базираната в Лондон панамска компания Smartmatic, самият модел машинки също – SAES-3377. Изпълнителят на договора е познат – "Сиела Норма", дружеството, което предостави технологията и за предишните избори.Гласуването с машинките става по следния начин. Преди всяко гласуване тя се активира от член на СИК чрез натискането на бутон. Гласоподавателят прави своя избор чрез докосване на бутон на сензорния екран, след което трябва да го потвърди. Машината издава разписка, съдържаща данните за гласуването, която впоследствие избирателят пуска в отделна урна - както при нормалното гласуване.Компанията, която ще предостави самите машини, прави това по целия свят и има опит в тези решения (виж карето). Но начинът, по който беше въведено машинизирането на вота в България, вече предизвика някои съмнения, макар че те засега не са артикулирани публично. Още през април при въвеждането на параметрите за тазгодишното машинно гласуване в Изборния кодекс направи впечатление активността на депутатите от ДБГ, които няколко пъти повдигат въпроса за него. Това личи от стенограмата от срещата между управляващите при председателя на НС Цецка Цачева от април - именно по настояване на ДБГ броят на машинките беше закован на 500, а не "до 500", каквато беше предишната редакция на текста. А сега победител в състезанието е "Сиела", чийто изпълнителен директор Веселин Тодоров е бивш член на ДБГ и един от основателите й. Изпълнителят е избран в рамките на обществена поръчка само с един кандидат, седмица след като поръчката е обявена и месец преди изборите. Възможността за това се крие в Изборния кодекс, който казва, че при сключване на договор за доставка на оборудване за машинното гласуване законът за обществените поръчки не важи.Желание за участие не прояви никой друг освен "Сиела". Дори испанският гигант в електронното гласуване Scytl, който държи 87% от пазара на изборни технологии в света и представи своето решение за подобна изборна машинка в Народното събрание година по-рано. Същевременно малкото оставащо време от избора на изпълнителя до изборния ден също е от значение, защото скъсява възможността софтуерът, заложен в машините, да бъде одитиран. Така например през 2016 г. във Филипините софтуерът на същата компания е бил предоставен за одит от държавата и неправителствени организации девет месеца преди провеждането на изборите. В България това ще се случи едва седмица преди това.Друг проблемен елемент е, че държавата само наема машините. Тъй като компанията ще ги донесе и после ще си ги вземе, поставя се логичният въпрос какво ще се случи при евентуално оспорване на изборите и дали има опасност да не може да се състави експертиза. Разпределението на електронните секции също е от голямо значение, но в най-спорен се превърна въпросът за това как държавата може да си гарантира достъп до софтуерния код на машините, така че да е сигурна, че с тях няма да се манипулират резултатите.Всичко това постави ЦИК в позицията да сглобява в движение политиката си по въпроса с машинното гласуване и да поиска помощ от изпълнителната власт, където беше сформирана група за решаване на казуса. Според правителствени източници, пожелали анонимност, един от проблемите на договора със "Сиела" е именно това, че от производителя са отказали да предоставят софтуерния код на машините за гласуване. Зам.-министърът на транспорта, информационните технологии и съобщенията Валери Борисов коментира пред "Капитал", че ЦИК е поискала от изпълнителя да декларира необходимата информационна сигурност. "Силно препоръчително е ЦИК да покани и избере експерти, които нямат общо с фирмата - администрация, БАН, НПО, които да направят одит на цялостното техническо решение." Такъв одит, каза Борисов, ще се случи преди изборите."Капитал" се свърза с изпълнителния директор на "Сиела" Веселин Тодоров, който потвърди, че дружеството наистина е отказало да предостави целия код на ЦИК. "Не е добра идея, с всички рискове за злоупотреби, ние да го предоставим, защото е резултат на доста години разработка и за стотина хиляди лева няма да е честно да ни бъде взет. Говоря, ако бъде предоставен като open-source." Според него това би било възможно едва когато България стане по-голям клиент на подобни услуги.Но допълни, че достъп за целите на извършвания одит ще бъде предоставен. "На експерти, които в сигурна среда ще могат да експериментират върху него, да проверяват алгоритми и т.н. В сигурна среда – а не просто предоставено, без да знаем какво се случва." Той потвърди, че с одитирането на софтуера са се заели всички възможни служби - ДАНС, ГДБОП, БАН, както и експерти от Софийския университет. Тодоров отхвърли опасенията, че наемът на машините ще затрудни оспорването на изборните резултати пред съда. "Държавата ще получи в собственост флаш-паметите, с които данните се предават на Информационно обслужване за автоматична обработка и те остават нейна собственост. Също така ЦИК ще има достъп до паметта на самите машини за достатъчно дълго време – до изтичането на срока за обжалването на изборните резултати. В зависимост от това, къде има обжалване и в кои секции, ние ще ги предоставим достатъчно дълго, така че съответната експертиза, която съдът е назначил, да може да бъде извършена върху тези памети."Във вторник комисията публикува разпределението на машинките по секции. От 500-те само 130 няма да бъдат в областните градове. Проверка на "Капитал" показа, че с малки изключения те ще бъдат ситуирани основно в централната част на големите градове. Така например от дванадесетте секции с машинки в Кърджалийско четири са поставени в училище, което се намира в центъра на града, а останалите шест – в един от жилищните квартали. Справка от протоколите от парламентарните избори през 2014 г. в първото училище показва, че ДПС – от 2003 г. неоспорим победител в региона – в повечето секции се бори за третото място с Реформаторския блок. Във второто Движението е победител, но в много случаи с незначителна разлика пред ГЕРБ. Само две от секциите – в гр. Ардино – са поставени в един от десетилетните бастиони на ДПС. По всичко личи, че принципът машините да бъдат при технически грамотното население в градовете, е бил водещ при избора на секциите от страна на ЦИК.Всички тези проблеми, съмнения и паника, които се породиха около тези машини, можеха да бъдат избегнати, ако подобна промяна не се беше случила толкова късно и така непрозрачно. ЦИК можеше да избере по-рано изпълнител и да има по-дълъг срок за одитиране. Последното, от което има нужда многострадалната българска изборна система, са още пробойни в корпуса на достоверността й.


description: Изказването на Путин, че Русия може да замрази добивите изстреляха цената

title: Цената на петрола достигна 1-годишен връх

maintext: Цената на петрола се повиши рязко в понеделник, след като ключови производители дадоха сигнал за по-уверено съкращаване на добивите. Петролният министър на страната Калид ал Фалих изказа увереност, че сделка за ограничаване на предлагането може да бъде достигната през ноември. Той призова членовете на организацията да се държат отговорно и балансирано, за да може ОПЕК да бъде взета на сериозно от пазара. Намеренията на картела са да ограничи предлагането си с 400 хил. барела на ден на квотен прицип. Стимул за рязко поскъпване обаче даде изказването на Владимир Путин, че Русия може да замрази и дори съкрати производството си. Цените реагираха мигнвено - американския WTI поскъпна с 3.6% до 51.3 долара за барел, а сортът Брент покачи цената си с 1.8% до 53.4 долара.Европейските индекси преодоляха сутрешната си слабост, като успяха да излязат на зелено в края на сесията. Общоевропейските индекси EuroStoxx 600 и FTSEurofirst 300 се движеха с повишение от 0.47% и 0.58% малко преди края на сесията. Цената на петрола помогна, като повиши котировките на производители и енергийни компании. Индексът на сините чипове EuroStoxx 50 се повиши с 0.81%, след като почти всички емисии повишиха цената си.Водещият индекс във Франкфурт DAX се покачи с 0.98%, след като акциите на Deutsche Bank обърнаха курса си. Книжата започнаха сесията със спад от над 3%, след като Министерството на правосъдието на САЩ не се произнесе по случая на банката. Мениджмънтът на германската финансова институция преговаря за понижаване на глобата от 14 млрд. долара, наложена на компанията. До края на деня обаче акциите на Deutsche Bank се покачиха с 2.65%, а печелившите поведе медията ProSiebenSat 1, чиито книжа поскъпнаха с 2.89%.САС 40 нарасна с 0.88% в Париж, прекъсвайки серия от две сесии на понижение. Медийната група на Vivendi поскъпна с 2.54%, след като местният Bollore Group разкри, че е увеличил дела си в компанията от 15% на 20%. Това доведе и други инвеститори, които се насочиха към емисията, покачвайки стойността ѝ. Поскъпването на петрола доведе до ръст в цената на акциите и при производителя на стомана ArcelorМittal (2.18%), а книжата на алкохолния производител Pernod Ricard повишиха цената си близо 2%.Близо половин процент беше ръстът на FTSE 100. Индексът се движи близо до най-високата си стойност за годината, като търси нов рекорд. Ентусиазмът в Лондон на този етап не беше достатъчен, за да бъде постигнато това, като разпродажби застигнаха някои емисии. Акциите на имотният холдинг Berkley Group изгубиха 3.38% от стойността си. Компанията беше на път да напусне FTSE 100 в началото на септември, след като Brexit изтри една пета от цената на акциите ѝ, като и в понеделник оглави губещите. Книжата на суровинните компании задържаха положителния курс за индекса. Книжата на BHP Billiton поскъпнаха с 2.15%, тези на Anglo American добавиха близо 2% към стойността си, а клас А и B на Royal Dutch Shell поскъпнаха съответно с 1.45% и 1.80%.Доларовият индекс се покачи до най-високата си точка от юни, добавяйки нови 0.34% до 96.82 пункта въпреки разочароващия доклад за пазара на труда от петък. Еврото поевтиня с 0.41% до 1.1155, а паундът изгуби нови 0.40% срещу американската валута, понижавайки се до 1.2384 долара. Йената и швейцарският франк отстъпиха с по 0.57% до съответно 103.5 и 0.9829 за долар.


description: Американският застраховател обяви във вторник плановете си, а купувач е канадската Fairfax Financial Holdings срещу 240 млн долара. AIG, която е...

title: AIG продава поделения в Латинска Америка и Турция

maintext:
© Andrew Winning
Американският застраховател обяви във вторник плановете си, а купувач е канадската Fairfax Financial Holdings срещу 240 млн долара. AIG, която е притискана от акционерите си, сред които и милиардера активист Карл Икан, да свие операциите си, обяви, че ще продаде застрахователния си бизнес в Аржентина, Чили, Уругвай, Венецуела и Турция, както и правата за бизнеса си в Източна Европа. Това е поредна раздяла на AIG със свои звена, след като през август продаде бизнеса си с ипотеки на Arch Capital, а през септември продаде платформата си Lloyd's в Лондон.


description: Дистрибуторите могат да бъдат ограничавани по отношение на клиентите, териториите и цените, на които продават, само при определени условия

title: Разследването на КЗК на застрахователите: Могат ли да се диктуват условията на брокерите

maintext:
1
2 © АНЕЛИЯ НИКОЛОВА
1
2 © Капитал
Ако агенти и брокери не поемат или поемат само незначителни рискове при договаряне или сключване на застрахователните договори, договорките им със застрахователите не могат да бъдат разглеждани като забранени вертикални споразумения.
Комисия за защита на конкуренцията започна разследване на осем застрахователни компании - ЗАД "Булстрад Виена иншурънс груп", ЗАД "Алианц България", ЗАД "Енергия", "Застрахователно дружество ЕИГ Ре", ЗК "Надежда", ЗЕАД "ДаллБогг: Живот и Здраве", "ЗАД Алианц България Живот", ЗАД "Булстрад Живот Виена иншурънс груп" и "ОББ - МетЛайф животозастрахователно дружество". Регулаторът има съмнения, че застрахователите ограничават агентите и брокери да правят отстъпки на потребителите, с което им се пречи да се конкурират помежду си.Различните застрахователни продукти като застраховките "Живот", Автокаско", "Гражданска отговорност" и др. се разпространяват до клиентите не само директно от служители на застрахователните дружества, но и от посредници – агенти или брокери, за което те получават като комисиона от премията. Според КЗК различни практики на застрахователите възпрепятстват посредниците да използват комисионата, за да предлагат по-ниски и атрактивни цени, с което да привличат клиенти. По този начин посредниците са лишени от възможността свободно да определят ценовата си политика, която е съществен елемент на конкуренцията между тях.Разследването започва на база на току-що приключилия анализ на КЗК на застрахователни сектор. В него доста по-конкретно са посочени практиките, които според КЗК са проблемни за конкуренцията. За пример са дадени клаузи, които изискват посредника да предлага премия, одобрена по актуална тарифа на съответния застраховател за всяка конкретна застраховка, задължението посредника да се съобразява с актуалната тарифа и други вътрешни документи на застрахователя, както и да спазва всички писмени и устни указания на застрахователите, изискването във всички случаи на отстъпки размерът на комисионното възнаграждение да се договаря допълнително между страните, в това число и по отношение на корпоративни или комплексни застраховки, както и при участието в обществени поръчки и конкурси. Отделно от това КЗК цитира и отговори на самите застрахователи, които разясняват отношенията си с посредници и посочват, че според тях не е допустимо да се правят отстъпки от цените за потребители, в това число и за сметка на получаваното възнаграждение, или че посредниците трябва да получат съгласието им за подобна ценова политика.Комисията ще разследва договорите на всяка от компаниите с посредници. Тези отношения са вертикални споразумения, тъй като се сключват между страни на различни нива на дистрибуционната верига на продукта до потребителя (застраховател – посредник – потребител). Това уточнение е важно, за да се избегнат твърдения, че застрахователите се разследват за картел, което е хоризонтално споразумение между преки конкуренти. Евентуалното вмешателство на застрахователите в ценовата политика на дистрибуторите на техните застраховки според КЗК може да представлява определяне на цени за препродажба на застрахователните продукти.По принцип всяка компания е свободна да договаря условията, при които разпространява на пазара продуктите или услугите си. Това трябва да става при спазване на законовите правила, включително защитаващи конкуренцията. Свободата на договаряне може да бъде ограничена за целите на поддържане на ефективна конкуренция между участниците на даден пазар, която от своя страна е гаранция крайните потребители да се възползват от по-качествени, разнообразни и иновативни услуги на по-ниски цени. Конкурентното право налага редица ограничения в отношенията между компаниите и техните дистрибутори към крайни потребители. Дистрибуторите не следва да бъдат ограничавани по отношение на клиентите, териториите и цените, на които продават. Налагането на подобни ограничения все пак е позволено при определени условия и в зависимост от вида на дистрибуционната система (изключителна, селективна и т.н.).Вертикалните споразумения с дистрибутори като цяло се считат за потенциално по-малко вредни за конкуренцията в сравнение с тези между преки конкуренти, каквито например са картелите. Преценката за това дали те ограничават или не конкуренцията винаги е свързана със задълбочен анализ на икономическите ефекти върху пазара или реалното им влияние върху конкуренцията.Системата на конкурентното право допуска дадени споразумения или практики да не бъдат санкционирани, тъй като ползите от тях за конкуренцията и съответно за потребителите превишават негативните им ефекти – това е така нареченото освобождаване от забраната. Прякото или косвеното определяне на цени, за което ще бъдат разследвани застрахователите, се възприема като една от най-тежките форми на нарушения на конкурентното право. За него, както посочва и КЗК, не се допуска групово освобождаване (за категорията "вертикални споразумения") по силата на националното или европейско законодателство. Въпреки това най-новата практика на съдилищата на ЕС не изключва възможността за така нареченото индивидуално освобождаване, ако компанията докаже, че в конкретния случай ползите за конкуренцията и потребителите от подобна ценова политика превишават установените негативни ефекти. Тази практика е свързана с вече спомената тенденция за задълбочен анализ на икономическите ефекти от споразуменията за дистрибуция.Трябва да се има предвид и че е забранено налагането на фиксирани или минимални цени за препродажба. Препоръчителните или максимални цени са позволени, доколкото не представляват непряк способ за налагане на фиксирани или минимални цени.Извън анализа на ценовата политика в рамките на дадена дистрибуционна система и икономическите ефекти от нея върху конкуренцията и потребителите в казуса на застрахователите има и един изначален въпрос за това дали установените практики въобще могат да бъдат разглеждани като забранени вертикални споразумения. За да съществува споразумение, е необходимо да се докаже наличие на съгласуваност на волите между две или повече независими предприятия за ограничаване на конкуренцията. Забраната не се прилага по отношение на агентски договори. Това са договори, при които на представител – юридическо или физическо лице, е предоставено правото да преговаря и/ или да сключва договори от името на друго лице (принципал) или от свое собствено име за покупка или продажба на стоки или услуги, доставени от принципала. Определящ фактор, за да се прецени дали забраната е приложима към подобни споразумения, е финансовият или търговски риск, който представителя поема във връзка с дейностите, за които е бил определен като представител. Ако рисковете се носят от принципала, на практика функциите на представителя за продажба на продукта или услугата са част от неговата дейност. В този случай липсват независими предприятия и съответно не може да бъде установено забранено споразумение. Анализират се рискове, които са специфични за договора, рискове, свързани със специфични за пазара инвестиции, или евентуално рискове, свързани с други дейности, които не са предмет на договора, но са свързани с неговото изпълнение. В конкретния случай, ако агенти и/или брокери не поемат или поемат само незначителни рискове при договаряне или сключване на застрахователните договори, договорките им със застрахователите не могат да бъдат разглеждани като забранени вертикални споразумения. Всичко зависи от това до каква степен застрахователните посредници поемат специфичните за дейността разходи и рискове.Сходен казус в практиката на КЗК, в рамките на който е извършван анализ на характера на споразуменията между доставчик и неговите дистрибутори, т.е. дали те са агентски договори, е този за дистрибуцията на МПС и резервни части от марката "Хюндай".


description: За последното тримесечие операторът има 37 хил. нови абонати на мобилните си услуги

title: "Теленор България" леко увеличава приходите си

maintext:
Изпълнителният директор на "Теленор България" Майкъл Фоли обяви, че в момента 4G покритието на компанията е 78%
© НАДЕЖДА ЧИПЕВА
13.2 лв.
e средният приход от абонат на "Теленор" месечно.
Освен основен двигател на повишаващите се приходи високоскоростната мрежа за пренос на интернет на "Теленор" е и основен обект на инвестиции. А през последните дни и на санкции.
На групово ниво норвежкият телеком също запазва положителни трендове в бизнеса си, като достигна печалба преди облагане от 12.5 млрд. крони (1.38 млрд. евро) за периода от юли до септември. Повишението на годишна база е 5%. "Тримесечието беше силно и имаме ръст на приходите от 2% въпреки силната конкуренция на азиатските пазари и ниските роуминг тарифи в скандинавския регион",
Мобилният интернет и свързаните с него приходи продължават да са основният двигател на българския телеком сектор. Такава е тенденцията, която очертават и резултатите на "Теленор България" за третото тримесечие на 2016 г. Операторът продължава тенденцията на леки ръстове както в оборота, така и в средния месечен приход от абонат (ARPU). Наблюдава се и леко забавяне на отлива на абонати - тенденция от последните две-три години, дължаща се основно на отписването на неактивни SIM карти."Теленор България" отчита растеж на приходите за тримесечието от над 4% до 172 млн. лв., а на деветмесечна база увеличението е малко по-слабо - 3%. Положителните резултати се дължат на по-високите постъпления от услуги, тоест пакети с включен трафик на мобилен интернет. За деветмесечието телекомът има растеж от 160% на потреблението на мобилен интернет и скок от 60% в проникването на устройства, поддържащи 4G технология в своята мрежа спрямо същия период на 2015 г., каза в средата на октомври Майкъл Фоли, главен изпълнителен директор на "Теленор" в България.Едновременно с това телекомът отчита спад в постъпленията от продажба на мобилни устройства. Интересен феномен, който противоречи например на тенденцията, която "Мобилтел" показа през миналия отчетен период - подобряване на резултатите именно благодарение на продажбата на телефони и таблети. Печалбата преди облагане с данъци и амортизация EBITDA се e увеличила с 1%. Операторът коментира, че лекото повишение е в резултат от усилията за оптимизация на разходите."Теленор" продължава да увеличава и средномесечния си приход от абонат, който вече е 13.2 лв. През последния отчетен период компанията беше на първо място по този показател сред трите големи мобилни оператора и вероятно запазва позицията и през това тримесечие.Има и още една изненада в резултатите на "Теленор". При обща тенденция в сектора на намаляване на броя на SIM картите, а така и на отчитаните от операторите брой абонати, за изминалите три месеца телекомът е регистрирал 37 хил. нови клиенти. От компанията обясняват растежа със силния туристически сезон. Новината е положителна само спрямо предходното тримесечие. На годишна база абонатите продължават да намаляват - с 6%.Капиталовите разходи през периода отново са били свързани най-вече с мрежата и разширяването на 4G услугите. Стойността на инвестициите е 10 млн. лв., или почти наполовина спрямо година по-рано, когато телекомът доизграждаше цялостната инфраструктура, преди да пусне официално 4G мрежата си в края на декември. През октомври Фоли обяви, че до края на годината покритието с високоскоростна мрежа ще достигне 78%.Преди седмица дойде обаче и още една новина около 4G технологията на "Теленор". Комисията за защита на конкуренцията (КЗК) наложи санкция на мобилния оператор за това, че е представил неверни данни за скоростта на своята 4G мрежа. За заблуждаване на потребителите компанията ще трябва да плати 5.2 млн. лв. глоба, или 1% от оборота си за миналата година. Операторът още не е обявил дали ще обжалва.коментира главният изпълнителен директор на Telenor Group Сигве Бреке при представянето на резултатите.


description: Връзките между банката и собственика на веригата Делян Пеевски отново се засилват

title: ПИБ финансира "Техномаркет" с 24 млн. лв.

maintext:
1
2 116 млн. лв. са задълженията на "Техномаркет" към края на 2015 г. Предприятието вече е заложено пред БАКБ, от която веригата има кредит за 11 млн. евро и Д банк - 10 млн. евро.
© Цветелина Белутова
1
2 През пролетта Пеевски, който заедно с ПИБ бяха сочени в строителния сектор като контролиращи "ПСТ груп", изтегли от ръководството своя представител. Така банката остана едноличен стопанин на една от най-големите пътностроителни компании в страната
© НАДЕЖДА ЧИПЕВА
ПИБ отпуска кредита при висока лихва от 7% и срещу няколко обезпечения.
Според данните за 2015 г. приходите спадат с 13% до 465 млн. лв., а печалбата е символичните 17 хил. лв. Капиталът на "Техномаркет" е 88 млн. лв., а задълженията 116 млн. лв., като с новите заеми съотношението се влошава, макар и да е далеч от застрашителни нива. През 2016 г. обаче компанията вече носи и задбалансов риск - ако делата с "Глориент" не се развият според очакванията, това може да значи не само съдебни разноски, а и загуба на ключови обекти.
Новите мениджъри
Заемът от ПИБ е и първото по-съществено решение на новите директори на компанията, които бяха избрани на общо събрание на акционерите на 20 септември. Тогава са освободени от борда Цветан Фидански и изпълнителния директор Евгений Гълъбов, който допреди идването Пеевски беше и акционер, но му прехвърли дела си. На тяхно място са избрани двама нови членове, които са назначени и за изпълнителни директори. Единият от тях беше очакван - това е Борис Захариев, който доскоро управляваше друго дружество от групата на Пеевски - "Табак маркет" (веригата Lafka), и седмици преди общото събрание беше освободен оттам и назначен за прокурист на "Техномаркет". Другият по-изненадващ е избор е Владимир Данев, който е директор "Продажби" и един от управителите на българското дружество на Metro и поне досега според Търговския регистър продължава да заема и този пост. Той работи за компанията от 2000 г., като там би трябвало да се е засякъл с бившия изпълнителен директор на "Булгартабак" Венцислав Чолаков, който се счита за едно от най-доверените лица на Пеевски и преди е успявал да привлича мениджъри от предишните си екипи в компании на депутата. От "Метро кеш енд кери България" обясниха, че Данев не работи в компанията от началото на октомври и че забавянето в отписването му от ръководството е техническо.
За всяко решение ще са нужни подписите на двамата изпълнителни директори заедно или на всеки от тях заедно с този на председателя на съвета на директорите Рангел Генчев, който, преди да дойде в "Техномаркет", е финансов директор на "Юрий Гагарин".
Контролираната от депутата Делян Пеевски верига "Техномаркет България" е договорила 24 млн. лв. кредитна линия от Първа инвестиционна банка (ПИБ). Това става ясно от вписан в Търговския регистър залог върху предприятието на компанията, като освен това са предоставени и други обезпечения от мажоритарния й акционер - дружеството "НСН инвестмънт", което до март беше директно собственост на политика, а след това беше прехвърлено на дубайското Intrust Limited, за което той е декларирал, че притежава 100%.Така връзките между ПИБ и Пеевски, изглежда, отново се задълбочават, след като покрай промените от пролетта в мениджмънта и контрола над строителната "ПСТ груп" (считана в сектора дотогава за тяхно общо владение) имаше индикации за разделяне. Още през 2015 г. покрай увеличение на капитала на НСН стана ясно, че и депутатът и дружеството са обслужвани от ПИБ, като той е превел от личната си сметка 900 хил. лв. - сума каквато до този момент не фигурираше в имуществените му декларации. Освен това още през 2014 г. банката сключи и редица цесии с компании, свързани с Пеевски, като им прехвърли свои вземания от фалиралата КТБ и така им позволи да занулят задълженията си. Към момента тези прихващания се обжалват от синдиците на КТБ, а ПИБ е привлечена като трето лице помагач.Другата банка, през която Делян Пеевски регулярно финансира дружества от групата си, е държавната ББР. Оттам той рефинансира заемите към КТБ на "Водстрой 98", млечните предприятия и неотдавна и новата строителна фирма под протекцията му - хасковската АБ.Според решенията на съвета на директорите на "Техномаркет" от 11 октомври кредитната линия е разделена на две равни части. Първият транш е определен за банкови гаранции и акредитиви, като изрично за него е посочено, че е "извън отношенията на дружеството с "Глориент инвестмънт БГ". Това е компания, в която основателите на "Техномаркет" през 2006 г. изнасят част от магазините и привличат финансиране от чужди инвеститори. От началото на 2016 г. паралелно с влизането на Пеевски взаимоотношенията между двете дружества се изострят, веригата спира да плаща наеми и претендира, че е собственик на обектите, като в момента и двете страни са завели десетки искове.За първия транш е посочено, че е рамков договор със срок до октомври 2021 г., като в него се фиксират конкретни тарифи за откриване на гаранции и акредитиви. Втората част от заема е овърдрафт за оборотни средства с лимит до 12 млн. лв. Той е със срок до април 2018 г., като погасяването трябва да става на части - половината на три пъти в края на 2017 г. и останалото на падеж.Цената е базовият лихвен процент на ПИБ, коригиран с коефициент за пазарна среда плюс надбавка 0.81 пункта, което към момента се равнява на 7%. През пролетта "Техномаркет" изтегли 10 млн. евро кредит от Д банк при 6%, което показва леко влошаване на условията въпреки падащите лихви в страната. Усвояването на първите 9 млн. лв. може да започне веднага след вписването на договорените обезпечения.Обезпеченията също показват, че ПИБ се застрахова, тъй като е поискала високи залози. Собственикът на 72.5% от компанията "НСН инвестмънт" става поръчител на до 8 млн. лв., или ⅓ от общата сума на кредитната линия. Освен това компанията на Пеевски предоставя и първа поред ипотека на притежавана от нея триетажна жилищна сграда на столичния бул. "Евлоги и Христо Георгиеви" №161, която е оценена също на 8 млн. лв. Буквално дни преди сделката сградата е била ипотекирана в полза на друго свързано с Пеевски дружество - "Дореко комерс" като обезпечение по задължения около прехвърлянето на дела на депутата в пловдивската фабрика "Юрий Гагарин" на 1 април 2016 г. На 2 октомври обаче със съгласие на "Дореко" ипотеката е заличена. По подобна схема през пролетта беше осигурено и финансирането от Д банк, като тогава в нейна полза като съдлъжник беше вписана "Балканска медийна компания", която ипотекира и придобитата от нея сграда на bTV срещу 2.8 млн. евро.На следващо място е вписан и трети поред залог върху търговското предприятие на "Техномаркет". Предишните два са в полза на БАКБ, от която веригата има кредит за 11 млн. евро и Д банк - 10 млн. евро. До август такъв имаше и в полза на ДСК, но той е заличен след пълното погасяване на кредита, договорен от предишния мениджмънт, като по информация на "Капитал" това е станало по инициатива на банката, която не е желаела да носи репутационен риск. Така "Техномаркет" остава да се обслужва само от банки с местна собственост, което би затруднявало взаимоотношенията с чужди доставчици, които често не признават такива акредитиви и гаранции, като искат по-реномирано име.ПИБ е поискала още и залог на стоки в оборот за 47 млн. лв., от които поне 22 млн. лв. да не са заложени в полза на други кредитори. Като обезпечение са вписани и търговските марки на "Техномаркет", а като допълнително условие е заложено поставяне на ПОС терминали на банката във всички магазини на веригата.


description: "Капитал" събира информация за програмите, по които компании могат да кандидатстват, както и за средствата, които са разпределени към фирми

title: Месечен бюлетин: Еврофинансиране за бизнеса

maintext:
© Капитал
Документите по няколко процедури бяха изменени от Управляващия орган заради промени в нормативната уредба. Една от процедурите е "Енергийна ефективност за малките и средните предприятия", по която срокът за подаване на документи беше удължен с малко повече от две седмици до 28 октомври. Нови документи има също за "Развитие на управленския капацитет и растеж на МСП", както и по процедурата чрез директно предоставяне на субсидия на Изпълнителната агенция за насърчаване на малките и средните предприятия. Главна дирекция "Европейски фондове и конкурентоспособност" към икономическото министерство публикува също указания за предварителното изпълнение на дейности преди сключване на договори за безвъзмездна финансова помощ.Близо 280 млн. лв. (141.3 млн. евро) ще бъдат разпределени през следващата година под формата на субсидии по оперативна програма "Иновации и конкурентоспособност". Това става ясно от индикативната годишна работна програма за 2017 г., която беше публикувана за обществено обсъждане в петък. Половината от предвидените процедури са чрез директно предоставяне, т.е. по тях проекти ще подават предварително определени бенефициенти като различни ведомства, както и "София тех парк". Те ще получат малко около една пета от всички средства, т.е. компаниите ще могат да разчитат на почти 220 млн. лв. Парите за бизнеса са разпределени приблизително поравно между трите приоритетни оси – технологично развитие и иновации, предприемачество и капацитет за растеж и енергийна и ресурсна ефективност, малко повече са за иновации. Коментари по индикативната програма се приемат до 20 октомври вечерта.Още по темата тук Цел: В поредното издание на конкурса, който се организира от 2011 г., ще бъдат отличени четири жени иноватори. Освен традиционните три награди през 2017 г. ще бъде предоставена и четвърта - за изгряващ иноватор до 30-годишна възраст.Допустими кандидати: В конкурса могат да участват жени предприемачи от всички държави - членки на Европейския съюз, и от асоциираните по "Хоризонт 2020" страни. Кандидатите за наградите трябва успешно да са внедрили на пазара своя иновация. Те трябва да са основали или съосновали компания с оборот от най-малко 100 хил. евро.Срок: Документи се подават до 3 ноември 2016 г.Финансиране: Победителката в конкурса ще получи 100 хил. евро. Наградата за второто място е 50 хил. евро, а за третото – 30 хил. евро. Специалната нова награда за изгряващ иноватор е на стойност 20 хил. евро.Общ бюджет: 200 хил. евроОще по темата тук Цел: Средствата са по линия на Европейския съвет за научни изследвания (ЕСНИ) и се предоставят за доказване на концепция. Субсидии ще могат да получат само предложения, които доразвиват идеи, възникнали в процеса на изпълнение на други проекти по ЕСНИ. Целта е да се осигурят средства за допълнителни дейности, които не се покриват от първоначалния грант, но могат да доведат до разработването на нови приложения.Допустими кандидати: Изследователи, чиито предложения се базират основно на изследванията им по проекти, финансирани от ЕСНИ.Срок: Процедурата ще бъде открита на 5 октомври и ще има три крайни срока за подаване на предложения - 19 януари, 25 април и 5 септември 2017 г.Финансиране: Всеки отделен проект може да получи до 150 хил. евро и трябва да бъде изпълнен в рамките на година и половина.Общ бюджет: 20 млн. евроОще по темата тук Комитетът за наблюдение на оперативна програма "Развитие на човешките ресурси" одобри три нови схеми в подкрепа на реформите в трудовата експертиза и деинституционализацията на децата и възрастните:Цел: Да подкрепи деинституционализацията на децата и младежите.Бюджет: 4 млн. лв.Подкрепа: Ще се финансират дейности за насърчаване на социалното включване на 600 деца и младежи до 29 години, които в момента са настанени в институции. Те ще получат подкрепа, за да развият умения за учене и работа, за да могат да водят самостоятелен живот. Схемата ще позволи на доставчиците на услуги за социално включване да разширят обхвата на дейността си.Цел: Да улесни хората с увреждания в намирането на работа. При реализирането на операцията ще се тества нов подход за експертно определяне на тяхната работоспособност.Бюджет: 1 млн. лв.Продължителност: До 2018 г.Цел: Ще даде възможност на общините да получат средства за създаване на центрове за комплексна подкрепа за хора с увреждания, включително с тежки множествени увреждания, като по този начин ще се подобри достъпът им до социални и здравни услуги. Благодарение на това техните роднини, които сега са ангажирани с грижи за тях, ще имат възможност да започнат работа.Бюджет: 6 млн. лв., с които да се открият най-малко 6 центъра с общ капацитет 540 души.Членовете на комитета за наблюдение на оперативна програма "Развитие на човешките ресурси" гласуваха за увеличение на бюджета на процедура "Ново работно място" с 25 млн. лв., съобщиха от Министерството на труда и социалната политика. Това ще даде възможност още около 2500 безработни и икономически неактивни хора да бъдат наети на работа. Общият им брой се очаква да надхвърли 10 000 души. Управляващият орган на програмата ще публикува допълнително информация със списък на договорите за финансиране с допълнителния ресурс след извършаване на процедура по оптимизация на бюджетите на класираните проектни предложения.Досега около 25 000 души са намерили реализация на пазара на труда благодарение на изпълнението на схемите от оперативната програма "Развитие на човешките ресурси 2014 - 2020". Над 20 000 от тях са младежи до 29 години, показва статистиката на министерството.Към момента се изпълняват процедури от оперативната програма за близо 1 млрд. лв.Фонд "Земеделие" приключи предварителната проверка за съответствие с критериите за подбор на проектите, подадени по подмярка 6.3 "Стартова помощ за развитието на малки стопанства". От всички приети и оценени 3753 проекта с общ размер на финансова помощ 110 101 761 лева на последващо разглеждане подлежат общо 2402 проекта на обща стойност 70 467 474 лева. Те попадат в рамките на 120% от размера на предварително обявения бюджет по мярката, който е 30 млн. евро, съобщиха от пресцентъра на фонда. Подлежащи на разглеждане са основно проекти, насочени към отглеждането на трайни насаждения, зеленчукопроизводство и пчеларство. Обобщените данни показват, че ще бъдат обработени 64%, или 2402 от подадените заявления.Триста и четирима животновъди са одобрени за участие в първия транш по мярката за помощ за намаляване производството на краве мляко. Очаква се те да намалят производството си общо с 5369 тона краве мляко за първия период на схемата. След края на тримесечния период за реализиране на намалението, който изтича до 31 декември 2016 г., животновъдите трябва да подадат заявление за изплащане на финансовата помощ в срок до 14 февруари 2017 г.Мярката е част от допълнителния пакет на Европейската комисия за предоставяне на 150 млн. евро за производителите от ЕС, които доброволно се ангажират да намалят доставките си на мляко към първи изкупвач за период от 3 месеца.Комисията определи размер на помощта от 0.14 евро/кг за обема краве мляко, изчислен на базата на разликата в доставените количествата през референтния период и през съответния период на намаление.За втория период на схемата (месеците ноември и декември 2016 г. и януари 2017 г.) заявления за участие в схемата ще се приемат до 13:00 часа на 12 октомври т.г.


description: През тази година едва 14 компании са излезли на борсата

title: Увеличава се натискът за публични предлагания в технологичния сектор

maintext:
Главният изпълнителен директор на SoftBank Масайоши Сон обяви по-рано през месеца, че заедно със Саудитска Арабия ще изгради фонд за 100 млрд. долара, който да финансира технологични компании
© Kim Kyung-Hoon
Няколко години след началото на спада в публичните предлагания има надежда, че тенденцията ще се промени. Натискът от страна на инвеститори се увеличава заедно с нуждата от повече ликвидност на компаниите, за да могат да финансират придобивания. За фирмите става все по-трудно да набират пари, когато не са публични, докато на пазара има все повече инвеститори като Уолтър Прайс. Това ги кара да се надяват, че еднорозите са се запътили към фондовите борси.
От друга страна хора като Джим Гуднайт, основател на компанията за анализ на данни Sas Institute,
смята, че завръщане на сектора към масовите първични публични предлагания е грешка. "Сигурно са полудели", коментира Гуднайт. "Тогава имаше много напрежение от страна на ръководството върху нас да излезем на пазара", коментира той. Впоследствие Sas се оттегля от пазара и продължава бизнеса си като частна компания и днес прави годишни приходи от над 3 млрд. долара. Гуднайт не разбира защо фирмите отново искат да станат публични и да бъдат поставени под напрежение от страна на инвеститорите.
Инвеститори в САЩ се оплакват от липсата на технологични акции, съобщава Financial Times. Един от тях е Уолтър Прайс, който управлява активи за 4 млрд. долара в Allianz Global Investors. "Търсех фирми, в които да инвестирам, но, изглежда, всички публични технологични компании са изчезнали", коментира той. "Би било добре, ако има повече от тях." Излизането на компании от пазарите е намалило списъка на публични технологични дружества до 4300, докато преди 20 години те са били над 8000. Изкупуванията в сектора, като например това на Dell през 2013 г. и сделката за LinkedIn през тази година, допълнително стесняват пазара.Най-големи проблеми обаче има с малкото фирми, които решават да се листнат на фондовата борса. През тази година е имало само 14 първични публични предлагания (IPO) на технологични компании, докато през 1999 г., по време на дотком балона, са направени 371 IPO през годината. От 1980 г. е имало средно по 49 първични публични предлагания, но тази средна сума, изглежда, само ще пада през следващите години. Причината: големите компании като Uber и Airbnb, както и много други еднорози (стартиращи компании, оценявани на над 1 млрд. долара) решават да останат извън фондовите пазари.С Гуднайт е съгласен и Джак Дангермонд, който е основател на Esri, софтуерна компания за карти, с годишни приходи от над 1 млрд. долара. "Няма нужда да ставаш публична компания, за да успееш. Тази история не се разказва на младите предприемачи", казва той. Джон Колц, който отговаря за публичните предлагания в Credit Suisse, също пита клиентите си подобни въпроси. "Защо въобще някой би искал да излезе на пазара? Според мен има много добри причини, но ако ти сам не ги знаеш, първото нещо, което ще ти кажа, е да останеш в частни ръце", казва той. Досега най-очевидната причина беше набирането на капитал, когато приходите започнат да спадат. Но инвестираните пари в частни компании – 261 млрд. долара от 2010 г. според PwC MoneyTree, освобождава напрежението от нуждата за публично предлагане.


description: Компактният модел на Nissan e революционно променен

title: Новата Micra предлага макси качества за класа си

maintext:
1
2
3 Micra се предлага в 10 външни цвята, като този е може би най-скучният
© Nissan
1
2
3 Nissan Micra ще се произвежда в завода на Renault във Флинс, Франция.
© Nissan
1
2
3 Цветовите варианти за салона са три.
© Nissan
Сегментът на компактните хечбеци не спира да расте в Европа, като на него вече се падат една четвърт от всички продажби. От 30 години сериозен играч в него е
Nissan Micra
, намерил над 7 млн. купувачи в цял свят. Амбициите на японския производител са колата да се представи още по-добре на Стария континент и само шест години след лансирането на четвъртото поколение
Micra
на автосалона в Париж беше представено петото.
С външен вид, базиран на прототипа
Sway
, показан преди година и половина на изложението в Женева, мъникът изглежда много по-спортно, динамично и модерно от скромния си предшественик.
Благодарение на обтекаемата си форма и редица аеродинамични елементи колата има отличен коефициент на въздушно съпротивление (
Сх 0.29).
Под щита
на
Nissan
Освен с визията си Mi
cra впечатлява и с техническите новости на борда, които гарантират едно сигурно и безопасно пътуване. Знак за важността на модела
е фактът, че това е първият Nissan, в който се използва новата система за активно поддържане на избраната лента на движение. Освен предупреждение към водача при пресичане на осевата линия, без да е включен мигач, тя прилага и намеса с волана, за да задържи колата в нейната лента. Системата всъщност е един от компонентите, който в недалечно бъдеще ще видим в първите автономни автомобили
Nissan
.
"Щитът на Нисан", както е известен наборът от асистиращи системи при японския производител, включва още възможност за самостоятелно спиране при риск от удар в предното превозно средство или при опасност от инцидент с пешеходец. Не липсват също пълен обзор около колата с набор от камери, сигнализацията за автомобил в мъртвата зона на огледалата, система за разпознаване на пътните знаци и т.н.
С озвучаване от
Bose
В салона изцяло преосмислена е формата на арматурното табло и цялостната подредба на функционалните бутони. Търсена е максимална изчистеност и ергономичност, като много от функциите се настройват през реагиращия на допир
7-инчов
екран на мултимедията.
Тя, разбира се, позволява пълна интеграция на мобилен телефон, като тече постоянен обмен на информация между него и колата и обратно.
В сравнение с предшественика водачът седи по-ниско, което дава по-добро усещане за колата. Спортните заложби на
Micra
се подчертават от сплескания в долната част волан. Всички на борда се възползват от увеличената широчина и междуосие, които гарантират повече простор.
Специално внимание е обърнато на материалите, като във високите нива на оборудване присъстват облечени в кожа табло, волан и седалки и алуминиеви акценти. Новата
Micra
е сред малкото автомобили в В-сегмента, който
предлага
озвучаване от Bose.
Специално внимание е отделено на намаляване на шума в купето.
Шаси, поглъщащо неравностите
Новият Nissan
Micrа
е снабден със системата за активно поглъщане на неравностите Active Ride Control, която чрез прецизни спирачни намеси на всяко от колелата
намалява до минимум подскачането на каросерията. Не по-малко важна нейна функция е и подпомагането на следването на зададената с волана траектория. Заслуга за предвидимото пътно поведение има и още една заимствана от Qashqai технология - Active Trace Control, намаляваща недозавиването. Новото електрическо серво на волана на
Micra
дава по-добра обратна връзка.
С дизел и бензин с еднаква мощност
Новият
Nissan Micra
излиза на пазара с 900-кубиков трицилиндров бензинов двигател с 90 конски сили
. Предстои моделът да бъде оборудван и с бюджетен
атмосферен 1.0-литров бензинов мотор със 75 к.с. Още при лансирането през пролетта на разположение ще е 1.5-литров дизел с 90 конски сили.